Jeg skal vise hvordan du kan aktivere VoiceOver, som er skjermleseren som finnes på alle iOS-enheter.
Som iPhone, iPad, iPod og så videre.
Du går først inn på Innstillinger. Jeg har VoiceOver på nå, så man kan høre hva som skjer.
(VoiceOver: "Innstillinger").
Så velger jeg "Generelt".
(VoiceOver: "Generelt-knapp").
Deretter går jeg til "Tilgjengelighet".
(VoiceOver: "Tilgjengelighet-knapp").
Og under kategorien "Syn" finner du "VoiceOver".
(VoiceOver: "VoiceOver på, knapp").
Der hørte vi at den er på. Hvis man vil ha den av kan du altså gå inn på "VoiceOver" og slå den av.
Jeg kan slå den av nå. Det er faktisk litt skummelt for meg som bruker VoiceOver, for da er det vanskelig å få den på igjen.
Men jeg prøver det nå.
(VoiceOver: "Av. Viktig: Er du sikker på at du vil deaktivere VoiceOver?").
Da får jeg altså denne advarselen om jeg er sikker på dette.
(VoiceOver: "Avbryt-knapp. OK-knapp").
Jeg velger "OK".
Nå har jeg ikke VoiceOver, og da fungerer telefonen som en vanlig iPhone.
Jeg har lagt til VoiceOver på Tilgjengelighetssnarveien, så jeg kan få den på igjen ved å trippeltrykke på Hjem-knappen.
(VoiceOver: "VoiceOver på. Innstillinger. Tilgjengelighet. Tilbake-knapp").